**SRIP – Krožno gospodarstvo**

Štajerska gospodarska zbornica

Ulica talcev 24, SI-2000 Maribor

SPOROČILO ZA JAVNOST – za takojšno objavo

**ZADNJI TEDEN ZA PRIJAVO NA RAZPIS ZA NAJBOLJŠE INVENTIVNE REŠITVE NA PODROČJU KROŽNEGA GOSPODARSTVA 2024**

**Maribor, 4. februar 2025 –** **Čas za prijavo na Razpis za najboljše inventivne rešitve na področju krožnega gospodarstva 2024 se izteka. Rok za prijavo je 11. februar 2025, kar pomeni, da imajo podjetja, raziskovalne inštitucije ter posamezniki le še en teden, da svojo inventivno rešitev prijavijo in si zagotovijo večjo prepoznavnost ter podporo v krožnem gospodarstvu. Celotna dokumentacija in prijavnica sta dostopni na povezavi:** [**bit.ly/razpis2024**](https://bit.ly/razpis2024)

Razpis, ki ga pripravlja Štajerska gospodarska zbornica kot upravičenka Strateško razvojno-inovacijskega partnerstva – Mreže za prehod v krožno gospodarstvo (SRIP – Krožno gospodarstvo), že tretje leto zapored odpira vrata inventivnim rešitvam, ki prispevajo k trajnostni prihodnosti.

*»Iščemo inventivne rešitve z jasnim prebojnim potencialom,«* poudarja Nina Meglič, koordinatorka SRIP – Krožno gospodarstvo. *»Ključni izziv v tem sektorju so kapitalsko intenzivne in dolgoročne naložbe, zato želimo s tem razpisom inovatorjem omogočiti večjo prepoznavnost ter jih povezati z relevantnimi deležniki,«* dodaja.

**Kdo se lahko prijavi?**

Prijavitelji lahko svoje rešitve prijavijo v eno izmed treh kategorij:

* izboljšava izdelka, storitve ali procesa
* krožni dizajn
* družbeno inventivna rešitev

Razpis je namenjen rešitvam, ki so na stopnji tehnološkega razvoja TRL 3–6, kar pomeni, da segajo od laboratorijskih raziskav do izdelave prototipov. Prijavijo se lahko posamezniki, podjetja in raziskovalne inštitucije.

V zadnjih dveh letih je strokovna komisija med 39 prijavljenimi inventivnimi rešitvami podelila štiri zlata, 19 srebrnih in več drugih priznanj. Razpis tudi letos podpirata Ministrstvo za kohezijo in regionalni razvoj ter Ministrstvo za visoko šolstvo, znanost in inovacije. Operacija SRIP – Krožno gospodarstvo je delno financiran s strani Evropske unije, iz Evropskega sklada za regionalni razvoj. Izvaja pa se v okviru Prednostne naložbe »Inovacijska družba znanja« in specifičnega cilja RSO1.1 »Razvoj in izboljšanje raziskovalne in inovacijske zmogljivosti ter uvajanje naprednih tehnologij«.

**Dodatne informacije:**

Štajerska gospodarska zbornica / SRIP – Krožno gospodarstvo

Tel.: 02 22 08 700

E-pošta: srip@stajerskagz.si